Lõõtspillipoisid
Lõõtspillipoisid on kolmeliikmeline rahvamuusikat ja rahvalikku muusikat mängiv ansambel. Ansambel tuli kokku 1998. aastal, kui salvestati helikassett. Sellele järgnesid juba mitmesugused esinemised. Üsna pea jõuti üksikuid palu esitavast pilli- ja laulutriost tervet õhtut vedava meeskonnani. Esitatakse vanu reinlendereid, valsse, polkasid ja labajalavalsse. Huviliste soovi korral tutvustatakse kaasavõetud rahvapille. Korraldatakse mänge ja mõõduvõtmisi, õpetatakse vanu tantse, innustatakse rahvast kaasa laulma.